CELEX: C2005/229/70
Language: el
Date: 2005-09-17 00:00:00
Title: Υπόθεση T-283/05: Προσφυγή του Daniele Baraldi και λοιπών κατά της Επιτροπής των Ευρωπαϊκών Κοινοτήτων, που ασκήθηκε την 13η Ιουλίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/33
            
         Προσφυγή του Daniele Baraldi και λοιπών κατά της Επιτροπής των Ευρωπαϊκών Κοινοτήτων, που ασκήθηκε την 13η Ιουλίου 2005
   (Υπόθεση T-283/05)
   (2005/C 229/70)
   Γλώσσα διαδικασίας: η γαλλική
   Ο Daniele Baraldi, κάτοικoς Alkmaar (Ολλανδία), ο Jacobus De Bruijn, κάτοικος Ispra (Ιταλία) και η Christel Schilleger-Musset, κάτοικος Brebbia (Ιταλία), εκπροσωπούμενοι από τους δικηγόρους Georges Vandersanden και Laure Levi, άσκησαν ενώπιον του Πρωτοδικείου των Ευρωπαϊκών Κοινοτήτων την 13η Ιουλίου 2005 προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την κατά βαθμό κατάταξη που χορηγήθηκε στους προσφεύγοντες με τις οικείες αποφάσεις περί προσλήψεως στο μέτρο που αυτή στηρίχθηκε στο άρθρο 12, παράγραφος 3, του παραρτήματος XIII του νέου Κανονισμού Υπηρεσιακής Καταστάσεως·
            
         
               —
            
            
               συνεπώς, να αποκαταστήσει την επαγγελματική εξέλιξη των προσφευγόντων (περιλαμβανομένης της αξιοποιήσεως της πείρας τους κατά τον ως άνω τροποποιηθέντα βαθμό, των δικαιωμάτων τους για προαγωγή και συνταξιοδότηση, των τελευταίων δε καθορισθέντων, ιδίως, σύμφωνα με το άρθρο 21 του παραρτήματος XIII του Κανονισμού Υπηρεσιακής Καταστάσεως), με αφετηρία το βαθμό στον οποίο έπρεπε να διορισθούν βάσει της προκηρύξεως διαγωνισμού κατόπιν της οποίας περιελήφθησαν στον πίνακα μελλοντικών προσλήψεων, είτε στο βαθμό που μνημονεύει η εν λόγω προκήρυξη διαγωνισμού είτε στον αντίστοιχο βαθμό σύμφωνα με την κατάταξη του νέου Κανονισμού Υπηρεσιακής Καταστάσεως (και στο κατάλληλο κλιμάκιο σύμφωνα με τους κανόνες που ίσχυαν προ της 1ης Μαΐου 2004), από της εκδόσεως της αποφάσεως περί διορισμού των·
            
         
               —
            
            
               να επιδικάσει στους προσφεύγοντες τόκους υπερημερίας με το επιτόκιο που καθορίζει η Ευρωπαϊκή Κεντρική Τράπεζα επί του συνόλου των ποσών που αντιστοιχούν στη διαφορά μεταξύ των αποδοχών που αντιστοιχούν στην κατάταξη που καθορίζει η οικεία απόφαση περί προσλήψεως και των αποδοχών τους στο βαθμό στον οποίο θα έπρεπε να καταταχθούν μέχρι την ημερομηνία εκδόσεως της αποφάσεως για την ορθή κατάταξή τους σε βαθμό·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Οι λόγοι ακυρώσεως και τα κύρια επιχειρήματα είναι πανομοιότυπα των προβληθέντων στο πλαίσιο της υπόθεσης T-58/05, Centeno Mediavilla και λοιποί κατά Επιτροπής (1).
   
      (1)  ΕΕ C 93 της 16.4.2005, σ. 38.